Jegyzőkönyv

2016. szeptember 28. napján 10,30 órakor a Gősfa Faluházban megtartott rendkívüli nyilvános képviselő-testületi ülésről.

**Jelen vannak** Farkas Tiborné polgármester

Vincze Istvánné alpolgármester

Hessel Ferencné képviselő

Kiss Tímea jegyzőkönyvvezető, jegyző megbízásából

**Igazoltan távol:** Horváth Edit képviselő

Szabó Gyuláné képviselő

**Tanácskozási joggal meghívott:**

dr. Koczka Csaba Zala Megyei Kormányhivatal

Zalaegerszegi Járási Hivatal Vezetője

Ribáné Pintér Judit Zala Megyei Kormányhivatal Törvényességi Osztály  
 törvényességi ellenőr

**Farkas Tiborné polgármester** köszöntötte a megjelenteket, különösen a Zala Megyei Kormányhivatal részéről érkezett vendégeket. Ezt követően megállapította, hogy az ülés határozatképes. Tájékoztatta a képviselőket, hogy a képviselő–testületi ülés összehívására Gősfa Község Önkormányzati Képviselő–testületének az önkormányzat Szervezeti és Működési Szabályzatáról szóló 1/2015 (I.7.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Farkas Tiborné polgármester a képviselő-testületi ülés összehívására okot adó sürgős, halasztást nem tűrő esetként a Bursa Hungarica ösztöndíj pályázati rendszer 2017. évi fordulójához való csatlakozást, a szociális tűzifa igénylés iránti pályázatot jelölte meg. A képviselő-testület tagjait Farkas Tiborné polgármester értesítette telefonon a képviselő-testület ülésének összehívásáról.

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **Az egészségügyi alapellátási körzetek megállapításáról szóló rendelet tervezet megvitatása  
   Előadó: Farkas Tiborné polgármester**
2. **Szociális célú tüzelőanyag vásárlásához kapcsolódó pályázat benyújtása  
   Előadó: Farkas Tiborné polgármester**
3. **Bursa Hungarica ösztöndíj rendszerhez történő csatlakozás  
   Előadó: Farkas Tiborné polgármester**
4. **Egyebek**

**Napirend tárgyalása:**

* 1. **Az egészségügyi alapellátási körzetek megállapításáról szóló rendelet tervezet megvitatása  
     Előadó: Farkas Tiborné polgármester**

**Farkas Tiborné polgármester:** Ismertette a napirend tárgyában készített előterjesztést és rendelet-tervezetet. Kérte a képviselőket mondják el véleményüket.

Kérdés, hozzászólás nem hangzott el.

**Farka Tiborné polgármester:** Indítványozta az egészségügyi alapellátási körzetek megállapításáról szóló rendelet elfogadását az írásos előterjesztésnek megfelelően.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd ezt követően a polgármester szavazásra bocsátotta a rendelet tervezetet.

Gősfa Község Önkormányzati Képviselő-testülete 3 igen szavazattal az egészségügyi alapellátási körzetek megállapításáról szóló önkormányzati rendelet tervezettel azonos tartalomban a következő rendeletet alkotta:

**Gősfa Község Önkormányzati Képviselő-testületének 7/2016.(IX.28.) önkormányzati rendelete az egészségügyi alapellátási körzetek megállapításáról.**

(A rendelet a jegyzőkönyvhöz csatolva.)

* 1. **Szociális célú tüzelőanyag vásárlásához kapcsolódó pályázat benyújtása  
     Előadó: Farkas Tiborné polgármester**

**Farkas Tiborné polgármester:** Ismertette a helyi önkormányzatok szociális célú tüzelőanyag vásárlásához kapcsolódó kiegészítő támogatása jogcím szerinti települési önkormányzatok szociális célú tüzelőanyag vásárlásához kapcsolódó támogatási lehetőséget. Elmondta, hogy Gősfa Község Önkormányzata 26 m3 szociális célú tűzifa igénylésére jogosult, amelyhez 33 020 Ft önkormányzati önrész biztosítása szükséges. Véleménye szerint az önkormányzat igényeljen szociális célú tűzifát. Hozzátette, hogy előzetes névsor alapján 13 családot lehetne ellátni tűzifával, ha nyer a település a beadott pályázattal. Kérte a képviselőket mondják el véleményüket.

**Vincze Istvánné alpolgármester:** Véleménye szerint nem sok támogatást nyújtanak.

**Hessel Ferencné képviselő:** Kérdése, hogy mire várható a pályázat elbírálása.

**Farkas Tiborné polgármester:** Várhatóan október hónapban lesz döntés.

Indítványozta Gősfa Község Önkormányzata nyújtson be támogatási igényt 26 m3 szociális tűzifa megállapítása iránt 33 020 Ft összegű önrész biztosítása mellett.

A**z ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd a polgármester szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 3 igen egyhangú szavazattal a következő határozatot hozta:

**Gősfa Község Önkormányzati Képviselő-testületének**29/2016.(**IX.28.)** számú határozata

Gősfa Község Önkormányzati Képviselő-testülete pályázatot kíván benyújtani Magyarország 2016. évi központi költségvetéséről szóló 2015. évi C. törvény 1. melléklet IX. Helyi önkormányzatok támogatási fejezet 18. A helyi önkormányzatok szociális célú tüzelőanyag vásárlásához kapcsolódó kiegészítő támogatása jogcím szerinti települési önkormányzatok szociális célú tüzelőanyag vásárlásához kapcsolódó kiegészítő támogatására, 26 erdei m3 kemény lombos tűzifára.

A képviselő- testület a szociális célú tüzelőanyag megvásárlásához az érkezett támogatáson felül a szükséges 33 020 Ft összegű önrészt, illetve a szállítás költségeit 2016. évi költségvetése terhére biztosítja, valamint vállalja, hogy a tűzifában részesülőktől ellenszolgáltatást nem kér.

**Határidő**: **2016. szeptember 30.**

**Felelős**: **Farkas Tiborné polgármester**

* 1. **Bursa Hungarica ösztöndíj rendszerhez történő csatlakozás  
     Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan elmondta, hogy a Bursa Hungarica Ösztöndíj pályázathoz való csatlakozásról kell az önkormányzatnak döntenie. Bizonyára ismeretes a képviselő társak előtt az ösztöndíj működése, hiszen már évek óta csatlakozik az önkormányzat a felső oktatásban tanuló diákok ezen támogatási formájához. Elmondta, hogy tavalyi évben nem volt pályázó, idén talán lesz, aki megfelel és be tudja adni. Az önkormányzat költségvetésében biztosított ezen feladatra forrást, így a támogatáshoz szükséges pénzügyi fedezet a rendelkezésre áll. Kérte a képviselőket mondják el véleményüket az elhangzottakkal kapcsolatban.

Kérdés, hozzászólás nem hangzott el.

**Farkas Tiborné polgármester:** Indítványozta a Bursa Hungarica Felsőoktatási Önkormányzati Ösztöndíjpályázat 2017. évi fordulójához történő csatlakozást.

Kérdés, hozzászólás nem hangzott el a napirenddel kapcsolatban, az ülést levezető **polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 3 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének**30/2016.(**IX.28.)** számú határozata

Gősfa Község Önkormányzati Képviselő-testülete csatlakozik a Bursa Hungarica Felsőoktatási Önkormányzati Ösztöndíjpályázat 2017. évi fordulójához.

Felkéri a polgármestert, hogy gondoskodjon a csatlakozási nyilatkozat határidőre történő elkészítéséről és benyújtásáról.

**Határidő: 2016. október 3.**

**Felelős: Farkas Tiborné polgármester**

* 1. **Egyebek**
* **A települési önkormányzatok szociális feladatainak egyéb támogatása  
  Előadó: Farkas Tiborné polgármester**

**Farkas Tiborné polgármester:** Tájékoztatásul elmondta, hogy a településen élő, 65 év feletti nyugdíjasokat tartós élelmiszerrel látják el, oly módon, hogy egység csomagokat állítanak össze részükre. Előzetes lista alapján 45 fő lesz támogatható. Támogatni kívánják még a többgyermekes családokat, valamint folyamatban van az iskoláskorúak tankönyvtámogatásának folyósítása is. Elmondta, hogy előbbi jogcímekre milyen összegeket szánnak. Kérte a képviselőket mondják el véleményüket az elhangzottakkal kapcsolatban.

**Vincze Istvánné alpolgármester:** Hány főt érintene a rokkant nyugdíjasok támogatása? Véleménye szerint nem olyan magas a nyugdíj ellátásuk, lehetne őket is támogatni.

**Farkas Tiborné polgármester:** Elmondta még, hogy a minden évben megrendezésre kerülő nyugdíjas találkozót idén november 27. napjára tervezik. Reméli, hogy olyan sikere lesz, mint az előző években. Az év utolsó önkormányzati rendezvénye pedig a karácsonyi ünnepség lesz.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta.

Megkérdezte ülést levezető polgármester a jelenlévő képviselőket van-e közérdekű kérdés, hozzászólás.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és a képviselő-testület rendkívüli nyilvános ülését 10,58 órakor bezárta.

**K.m.f.**

**Farkas Tiborné Szita Gabriella  
 polgármester jegyző**